stanford-oval/wikipedia huggingface dataset:
พระอุบาลีคุณูปมาจารย์ (ปวง ธมฺมปญฺโญ)
เกียรติคุณที่ได้รับ

พ.ศ. 2526 ได้รับเข็มเชิดชูเกียรติจากมูลนิธิราชประชานุเคราะห์
พ.ศ. 2528 ได้รับเหรียญเชิดชูเกียรติในโครงการแผ่นดินธรรมแผ่นดินทองจาก ฯ พณ ฯ พลเอกเปรม ติณสูลานนท์ นายกรัฐมนตรี
พ.ศ. 2529 ได้รับยกย่องเชิดชูด้านการส่งเสริมการศึกษาพระพุทธศาสนาจากคณะกรรมการอำนวยการงานสัปดาห์ส่งเสริมพระพุทธศาสนา
พ.ศ. 2532 ได้รับพระราชทานโล่ผู้อนุรักษ์วัฒนธรรมดีเด่นจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2533 ได้รับการประกาศเกียรติคุณเป็นผู้มีผลงานดีเด่นทางด้านวัฒนธรรม สาขามนุษยศาสตร์ จากคณะกรรมการวัฒนธรรมแห่งชาติ
พ.ศ. 2535 ได้รับการถวายปริญญาศิลปศาสตรบัณฑิตกิตติมศักดิ์ สาขามนุษยศาสตร์ จากวิทยาลัยครูเชียงราย
พ.ศ. 2536 ได้รับเกียรติคุณ คนดีศรีสังคม  ของมูลนิธิประภาส อวยชัย
พ.ศ. 2538 ได้รับการถวายปริญญาศิลปศาสตรดุษฎีบัณฑิตกิตติมศักดิ์ สาขาไทยคดีศึกษา จากมหาวิทยาลัยนเรศวร
พ.ศ. 2540 ได้รับเข็มและโล่ประกาศเกียรติคุณผู้อนุรักษ์มรดกไทยดีเด่นประจำปี 2541 จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
พ.ศ. 2545 ได้รับการถวายปริญญาพุทธศาสตร์บัณฑิตกิตติมศักดิ์  สาขาภาษาไทย  จากมหาวิทยาลัยมหาจุฬาลงกรณราชวิทยาลัย
พ.ศ. 2550 ได้รับการถวายปริญญาดุษฎีบัณฑิตกิตติมศักดิ์ 3 สาขาปริญญาจาก 3 มหาวิทยาลัย คือมหาวิทยาลัยราชภัฏเชียงราย, มหาวิทยาลัยราชภัฏลำปาง และมหาวิทยาลัยรามคำแหง
พ.ศ. 2552 ได้รับรางวัลการส่งเสริมการศึกษาเพื่อสันติภาพ จากมูลนิธิการศึกษาเพื่อสันติภาพ พระธรรมปิฎก (ป. อ. ปยุตฺโต)
พ.ศ. 2557 ได้รับการถวายถวายปริญญาปรัชญาดุษฎีบัณฑิตกิตติมศักดิ์ สาขาวิชาพัฒนาสังคม มหาวิทยาลัยพะเยา
สมณศักดิ์

พ.ศ. 2489 เป็นพระครูสัญญาบัตรเจ้าคณะอำเภอชั้นพิเศษที่ พระครูพินิตธรรมประภาส
พ.ศ. 2499 เป็นพระราชาคณะชั้นสามัญเปรียญที่ พระโศภนธรรมมุนี
พ.ศ. 2524 เป็นพระราชาคณะชั้นราชที่ พระราชวิสุทธิโสภณ วิมลสีลาจารวิภูษิต ยติคณิสสร บวรสังฆาราม คามวาสี
พ.ศ. 2532 เป็นพระราชาคณะชั้นเทพที่ พระเทพวิสุทธิเวที ศรีปริยัติวิภูษิต วุฒิกิจวธรปกร มหาคณิสสร บวรสังฆาราม คามวาสี
พ.ศ. 2537 เป็นพระราชาคณะชั้นธรรมที่ พระธรรมวิมลโมลี ศรีกิตติโสภณ โกศลพิพิธกิจจานุกิจ วิจิตรธรรมธาดา มหาคณิสสร บวรสังฆาคาราม คามวาสี
พ.ศ. 2551 เป็นพระราชาคณะเจ้าคณะรองที่ พระอุบาลีคุณูปมาจารย์ ญาณวิสุทธิจริยาปริณายก ดิลกศีลาทิขันธสุนทร บวรธรรมภาณี สาธุการีธรรมากร มหาคณิสสร บวรสังฆาราม คามวาสี
จิรวัฒน์ สอนวิเชียร

ร้อยตำรวจเอก จิรวัฒน์ สอนวิเชียร ชื่อเล่น เนิร์ส เกิดวันที่ 23 ตุลาคม พ.ศ. 2531 เป็นกองหลังฟุตซอลชาวไทย และเป็นนักฟุตซอลทีมชาติไทย
ประวัติ

จิรวัฒน์ สอนวิเชียร เคยเป็นหนึ่งในผู้เล่นทีมจังหวัดระนองที่ได้รับพระราชทานถ้วยชนะเลิศสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รวมถึงชนะรางวัลเหรียญทองกีฬาเยาวชนแห่งชาติ ครั้งที่ 22 ก่อนที่จะมาร่วมทีมกับสโมสรฟุตซอลแคท เทเลคอม และสุราษฎร์ธานี ตามลำดับ
วันที่ 22 กุมภาพันธ์ จิรวัฒน์เป็นหนึ่งในตัวแทนผู้ร่วมเข้าแข่งขันฟุตซอลชิงแชมป์เอเชีย 2012 โดยได้พบกับทีมชาติฟิลิปปินส์ ที่มหาวิทยาลัยกรุงเทพธนบุรี วันที่ 21 ตุลาคม ของปีเดียวกันนี้ ในการแข่งขันนัดอุ่นเครื่องฟุตซอลชิงแชมป์โลก 2012 ที่อาคารกีฬาเวสน์ 2 จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติอียิปต์ จากนั้น ในวันที่ 24 ตุลาคม  จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติหมู่เกาะโซโลมอน ในการแข่งขันฟุตซอลชิงแชมป์โลก 2012 ที่อาคารกีฬาเวสน์ 2 รวมถึงวันที่ 4 พฤศจิกายน จิรวัฒน์เป็นหนึ่งในผู้ทำประตูให้แก่ทีมชาติไทยเมื่อครั้งที่พบกับทีมชาติยูเครน ที่สนามอินดอร์ สเตเดี้ยม หัวหมาก วันที่ 11 พฤศจิกายน จิรวัฒน์ได้รับเลือกให้เล่นในตำแหน่งพาวเวอร์เพลย์ให้แก่ทีมชาติไทยเมื่อครั้งที่พบกับทีมชาติสเปนที่อาคารกีฬานิมิบุตร
เกียรติประวัติ > ชลบุรีบลูเวฟ

ฟุตซอลไทยลีก
ชนะเลิศ (5) 2009, 2012–2013, 2014, 2015, 2016
ฟุตซอลชิงแชมป์สโมสรเอเชีย
ชนะเลิศ (2): 2013, 2017
เกียรติประวัติ > ฟุตซอลทีมชาติไทย

ฟุตซอลชิงแชมป์เอเชีย
รองชนะเลิศ (2): 2012, 2024
อันดับที่ 3 (1): 2016
ฟุตซอลชิงแชมป์แห่งชาติอาเซียน
ชนะเลิศ (6): 2008, 2009, 2012, 2013, 2014, 2015
ซีเกมส์
ชนะเลิศ (3): 2011, 2013, 2017
ประยงค์ ชื่นเย็น

| ประยงค์ ชื่นเย็นจ> ภ. |
| --- | --- |
เกิด: 12 กุมภาพันธ์ พ.ศ. 2489 (78 ปี)
อาชีพ: นักดนตรี นักเรียบเรียงเสียงประสาน
ปีที่แสดง: พ.ศ. 2516 - ปัจจุบัน
ผลงานเด่น: ขายส้มตำข้าวเหนียวไก่ย่าง จดหมายจากแนวหน้า หนุ่มนารอนาง เทพธิดาผ้าซิ่น อีสาวทรานซิสเตอร์ ขาดฉันแล้วเธอจะรู้สึก
ศิลปินแห่งชาติ: พ.ศ. 2552 - สาขาศิลปะการแสดง (เพลงไทยลูกทุ่ง)
ประยงค์ ชื่นเย็น เป็นนักเรียบเรียงเสียงประสานเพลงลูกทุ่งชื่อดัง ที่อยู่ในวงการมานานหลายสิบปี โดยมีผลงานการเรียบเรียงเพลงไว้มากมาย  และเป็นศิลปินแห่งชาติ สาขาศิลปะการแสดง ประจำปี พ.ศ. 2552
ประวัติ

ประยงค์ เกิดเมื่อวันที่ 12 กุมภาพันธ์ พ.ศ. 2489 ที่จังหวัดพระตะบอง จบการศึกษาระดับมัธยมศึกษาปีที่ 6 จากโรงเรียนการช่างบุรีรัมย์ จังหวัดบุรีรัมย์ (ปัจจุบันคือวิทยาลัยเทคนิคบุรีรัมย์)
ประยงค์ เริ่มเข้าสู่วงการเพลงไทยลูกทุ่งและเพลงไทยสากล ปลายปีพ.ศ. 2510 โดยการชักนำของ แดน บุรีรัมย์โดยได้มีโอกาสเข้าสังกัดวงดนตรีลูกทุ่งตำแหน่งทรัมเป็ต ของวงรวมดาวกระจาย ของครูสำเนียง ม่วงทองต่อมาจึงอยู่กับวงดนตรีสุรพัฒน์ ของชลธี ธารทอง วงดนตรีของผ่องศรี วรนุช และ เพลิน พรหมแดน ตามลำดับ
ประยงค์เริ่มทำงานด้านการเรียบเรียงเสียงประสานในปี พ.ศ. 2516 โดยเป็นผู้เรียบเรียงเพลงทุกรูปแบบ และควบคุมการบรรเลงเพลงให้กับวงดนตรีไทยลูกทุ่งและไทยสากล  ผลงานบันทึกเสียงเพลงแรกในฐานะผู้เรียบเรียงเสียงประสาน คือเพลง ทนหนาวอีกปี ขับร้องโดย เด่น บุรีรัมย์ ต่อมาได้เรียบเรียงเสียงประสานเพลงมากมายนับพันเพลง  บทเพลงที่สร้างชื่อเสียงได้แก่ เพลง จดหมายจากแนวหน้า ทหารเรือมาแล้ว อเวจีใจ ล่องเรือหารัก ของยอดรัก สลักใจ เพลง หนุ่มนารอนาง ของ ไวพจน์ เพชรสุพรรณ เพลง อกหักซ้ำสอง ของสายัณห์ สัญญา เพลง เทพธิดาผ้าซิ่น ของเสรี รุ่งสว่าง เพลง อีสาวทรานซิสเตอร์ ของอ้อยทิพย์ ปัญญาธรณ์ เพลง ท้ารัก ของบุษบา อธิษฐาน เพลง รักจริงให้ติงนัง ของรุ่ง สุริยา เพลง ขาดฉันแล้วเธอจะรู้สึก ของธานินทร์ อินทรเทพ เพลง ส่วนเกิน ของดาวใจ ไพจิตร รวมถึงเพลงของพุ่มพวง ดวงจันทร์ เช่น หัวใจถวายวัด ผู้ชายในฝัน ห่างหน่อยถอยนิด เป็นต้น  อีกทั้งยังได้เรียบเรียงเสียงประสานเพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพลงที่รู้จักกันดีคือ เพลงส้มตำ ฉบับที่ขับร้องโดย พุ่มพวง ดวงจันทร์ และ สุนารี ราชสีมา
ประยงค์ ชื่นเย็น ยังเป็นผู้สร้างปรากฏการณ์ให้กับวงการเพลงลูกทุ่ง โดยการประสมประสานระหว่างดนตรีพื้นบ้านของไทยกับดนตรีตะวันตก ได้เริ่มนำเครื่องดนตรีไทยหลายชนิดมาบรรเลงผสมกับเครื่องดนตรีสากล จนเป็นเอกลักษณ์ของเพลงลูกทุ่ง
ประยงค์ได้รับรางวัลเกียรติยศมากมาย เช่น รางวัลเสาอากาศทองคำพระราชทาน จากการเรียบเรียงเสียงประสานเพลง แม่ยก อาลัยนักรบ และหนุ่มนารอนาง รางวัลแผ่นเสียงทองคำพระราชทาน ประเภทเพลงไทยลูกทุ่ง จากเพลง อีสาวทรานซิสเตอร์ ข้อยเว้าแม่นบ่ รางวัลนักรบ ประเภทเพลงไทยสากล จากเพลง ปั้นดินให้เป็นดาว เป็นต้น  นอกจากนี้ยังเป็นวิทยากร และอาจารย์พิเศษสอนดนตรีของมหาวิทยาลัยราชภัฏบุรีรัมย์ และยังเป็นกรรมการตัดสินทางด้านดนตรีและขับร้องรายการต่างๆ โดยยังคงมีผลงานการเรียบเรียงเสียงประสานเรื่อยมาจนถึงปัจจุบัน
ในปี พ.ศ. 2552 ได้รับการยกย่องเชิดชูเกียรติเป็นศิลปินแห่งชาติ สาขาศิลปะการแสดง ดนตรีไทยลูกทุ่ง-ผู้เรียบเรียงเสียงประสาน
ผลงานการแสดงภาพยนตร์

มนต์เพลงลูกทุ่ง เอฟ.เอ็ม. (2545)
ผลงานการเรียบเรียงเสียงประสานเพลง

สายัณห์ สัญญา
คนซื่อที่ไร้ความหมาย
รักจริงมีไหมใจเธอ
คนซื่อคือคนช้ำ
อกหักซ้ำสอง
นางฟ้ายังอาย
ห้องนอนคนจน
ของขวัญจากแฟน
ของขวัญให้แฟน
วานนี้รักวันนี้ลืม
กินอะไรถึงสวย
ยอดรัก สลักใจ
จดหมายจากแนวหน้า
รักขมที่สันทราย
สามสิบยังแจ๋ว
ขาดคนหุงข้าว
ทหารเรือมาแล้ว
ขอบคุณแฟนเพลง
หนุ่มนารอนาง
หนุ่มบ้านนอก
ลืมพี่หรือน้อง
รางวัลนักรบ
มีแฟนหรือยัง
ฝากใจไว้อีสาน
ไอ้หนุ่มตู้เพลง
โชคดีที่รัก
เด็กมันยั่ว
อเวจีใจ
รักแม่หม้าย
ล่องเรือหารัก
เสรี รุ่งสว่าง
เทพธิดาผ้าซิ่น
จดหมายจากแม่
ร้องเพลงเพื่อแม่
ไอ้หนุ่มบ้านนา
ชาย เมืองสิงห์
ลูกสาวใครหนอ
สันติ ดวงสว่าง
ทหารผ่านศึก
รุ่ง สุริยา
รักจริงให้ติงนัง
สดใส รุ่งโพธิ์ทอง
นรกออนไลน์
พงษ์สิทธิ์ คำภีร์
รักเก่าที่บ้านเกิด
เครื่องราชอิสริยาภรณ์

พ.ศ. 2553 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้น จตุตถดิเรกคุณาภรณ์
ณฤมล ขานอัน

ณฤมล ขานอัน ชื่อเล่น เจี๊ยบ เกิดวันที่ 26 มกราคม พ.ศ. 2526 เป็นหนึ่งในอดีตสมาชิกวอลเลย์บอลหญิงทีมชาติไทย ซึ่งเล่นได้ทั้งตำแหน่งตัวเซตและตัวตบ ในการแข่งขันซีเกมส์ 2009 เกียรติพงษ์ รัชตเกรียงไกร หรือโค้ชอ๊อต ได้เลือกให้ณฤมลได้ลงเล่นเพื่อเป็นเกียรติประวัติก่อนอำลาทีมชาติ
ประวัติ

ณฤมล ขานอัน เกิดที่อำเภอชื่นชม จังหวัดมหาสารคาม ในครอบครัวเกษตรกรทำไร่นา โดยเธอสำเร็จการศึกษาระดับประถม ถึงระดับมัธยมศึกษาปีที่ 1 จากโรงเรียนชุมชนบ้านกุดปลาดุก จังหวัดมหาสารคาม และระดับมัธยมศึกษาปีที่ 2 ถึงปีที่ 6 จากโรงเรียนหนองเรือวิทยา รวมถึงระดับปริญญาตรี จากคณะบริหารธุรกิจการตลาด มหาวิทยาลัยธุรกิจบัณฑิต และณฤมล ได้เริ่มติดทีมชาติไทยตั้งแต่ปี พ.ศ. 2545
พ.ศ. 2554 ณฤมลเข้าแข่งขันรายการวอลเลย์บอลโปรชาลเลนจ์ 2011 ที่จัดขึ้น ณ ยิมเนเซียม สวนลุมพินี ให้แก่ทีมอุดรธานี และในวันที่ 9 กรกฎาคม พ.ศ. 2555 ณฤมลเป็นหนึ่งในผู้เข้าแข่งขันวอลเลย์บอล ถ้วย ก ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรอบชิงชนะเลิศให้แก่ทีมการไฟฟ้าส่วนภูมิภาค โดยเป็นฝ่ายชนะทีม ม.รัตนบัณฑิต ซึ่งเป็นแชมป์เก่าได้สำเร็จ
พ.ศ. 2555–2556 ในการแข่งขันวอลเลย์บอลไทยแลนด์ลีกเธอเล่นในสังกัดศรีสะเกษ วีซี ซึ่งเธอได้รับการทาบทามจากสิริพงศ์ อังคสกุลเกียรติ ผู้เป็นประธานสโมสร โดยได้รับค่าเซ็นสัญญาที่ 50,000 บาท และเงินเดือน 12,000 บาท วันที่ 23 ธันวาคม พ.ศ. 2555 ณฤมลได้รับเลือกให้เป็นสตาร์ออฟเดอะแมตช์เมื่อครั้งที่พบกับทีมสวนสุนันทา และในเดือนเดียวกันนี้เอง ณฤมลได้เป็นผู้สอดแทรกในการทำแต้ม เมื่อครั้งที่พบกับทีมสุพรีม-นครศรี
ด้านกิจกรรมเพื่อสังคม ณฤมลเป็นหนึ่งในนักกีฬาวอลเลย์บอลหญิงทีมชาติไทยที่เดินทางไปให้กำลังใจแก่ผู้ประสบเหตุการณ์ความไม่สงบในชายแดนภาคใต้ของประเทศไทย ณ วันที่ 28 กรกฎาคม พ.ศ. 2555
ชีวิตส่วนตัว

พ.ศ. 2556 ณฤมลเข้าพิธีสมรสกับ ไชยฤทธิ์ พันธุ์ฟูจินดา ผู้เป็นพนักงานของการไฟฟ้าส่วนภูมิภาค หลังจากคบหาดูใจกันเป็นเวลา 3 ปี และปัจจุบัน เธอทำงานอยู่การไฟฟ้าส่วนภูมิภาค
รางวัลที่ได้รับ

ซีเกมส์ 2003 ที่ประเทศเวียดนาม
ซีเกมส์ 2005 ที่ประเทศฟิลิปปินส์
ซีเกมส์ 2007 ที่จังหวัดนครราชสีมา ประเทศไทย
ซีเกมส์ 2009 ที่ประเทศลาว
กีฬามหาวิทยาลัยโลกฤดูร้อน 2001 ที่ประเทศจีน
เยาวชนหญิงชิงแชมป์อาเซียน 1998 ที่จังหวัดสุราษฎร์ธานี ประเทศไทย
เยาวชนหญิงชิงแชมป์อาเซียน 2000 ที่จังหวัดนครราชสีมา ประเทศไทย
เยาวชนหญิงชิงแชมป์อาเซียน 2002 ที่ประเทศเวียดนาม
วอลเลย์บอลหญิงถ้วยพระราชทาน ก ร่วมกับการไฟฟ้าส่วนภูมิภาค ปี พ.ศ. 2555, 2556
เยาวชนหญิงชิงแชมป์เอเชีย 2002 ที่ประเทศเวียดนาม
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
แหล่งข้อมูลอื่น

บริษัทไทยวอลเลย์บอล จำกัด[ลิงก์เสีย]
แวดร์เฟิลนีร์และอินทรี

ภาพเขียนในศตวรรษที่ 17 วาดถึงแวดร์เฟิลนีร์ที่นั่งอยู่บนหัวอินทรีนิรนาม
ในเทวตำนานนอร์ส แวดร์เฟิลนีร์ (นอร์สเก่า: Veðrfölnir) เป็นเหยี่ยวตนหนึ่งซึ่งนั่งอยู่ที่กึ่งกลางระหว่างดวงตาสองข้างของอินทรีนิรนาม อินทรีตนนี้จะเกาะอยู่บนกิ่งก้านของต้นพิภพอึกก์ดราซิลล์ อินทรีนิรนามตนนี้มีความสามารถในการเห็นสิ่งต่างๆมากมาย และเป็นสัญลักษณ์ของปัญญาและการมองการณ์ไกล นอกจากนี้ยังมีสัตว์อีกชนิดหนึ่งเป็นกระรอกที่ชื่อว่า ราคาตอสเกอร์ (Ratatoskr) ซึ่งวิ่งขึ้นลงต้นพิภพตลอดเวลาเพื่อรายงานสถานการณ์ที่ฐานต้นพิภพให้อินทรีคอยทราบ เพื่อจับตาไม่ให้มังกรนีดฮ็อกเกอร์ที่อาศัยอยู่ที่ฐานของต้นพิภพกัดกินรากต้นพิภพมากเกินไป
เหตุใดจึงมีเหยี่ยวนั่งอยู่ระหว่างตาของอินทรี ปัจจุบันก็ยังหาคำตอบไม่ได้ นอกจากตีความกันไปต่างๆนาๆ
แค้นฝังหุ่น 2

| แค้นฝังหุ่น 2 |
| --- | --- |
โปสเตอร์ภาพยนตร์
กำกับ: จอห์น ลาเฟีย
เขียนบท: ดอน มันชินี
สร้างจาก: ตัวละคร โดย ดอน มันชินี
อำนวยการสร้าง: เดวิด เคิร์สเนอร์
นักแสดงนำ:   อเล็กซ์ วินเซนท์  เจนนี่ อกัตเตอร์  เจอร์ริท กราฮัม  คริสทีน อลิซ  เกรซ ซาบิสสกี้  เบร๊ด ดอร์ริฟ 
กำกับภาพ: สเตฟาน คแซฟซฟี่
ตัดต่อ: เอ๊ดเวิร์ด วาร์สชิลก้า
ดนตรีประกอบ: เกรมเม่ เรเวลล์
ผู้จัดจำหน่าย: Universal Pictures
วันฉาย:   9 พฤศจิกายน ค.ศ. 1990 (1990-11-09) 
ความยาว: 84 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 13 ล้านดอลล่าร์สหรัฐ
ทำเงิน: 32.7–35.7 ล้านดอลล่าร์สหรัฐ
แค้นฝังหุ่น 2 (อังกฤษ: Child's Play 2) เป็นภาพยนตร์แอคชั่นสยองขวัญที่ออกฉายในปีค.ศ. 1990 นำแสดงโดย อเล็กซ์ วินเซนต์ ภาพยนตร์เรื่องนี้เป็นภาพยนตร์ภาคที่สองในภาพยนตร์ชุด แค้นฝังหุ่น ภาพยนตร์เรื่องนี้เป็นภาคต่อของภาพยนตร์เรื่อง แค้นฝังหุ่น ภาพยนตร์เรื่องนี้มีภาคต่อคือ แค้นฝังหุ่น 3
เนื้อเรื่องย่อ

ชัคกี้ ตุ๊กตาที่มีรอยยิ้มของซาตานแฝงอยู่ได้กลับมามีชีวิตใหม่ และได้พยายามครอบงำวิญญาณของเด็กน้อย จากภาคที่แล้ว แอนดี้ได้เผาร่างของชัคกี้จนไหม้เกรียม แต่ก็ได้รับการสร้างขึ้นมาใหม่จากโรงงานผลิตตุ๊กตา เรื่องราวระทึกขวัญการฆาตกรรมสยองต่าง ๆ ความน่ากลัวของตุ๊กตาปีศาจตนนี้จึงเริ่มต้นอีกครั้ง
นักแสดงนำ

อเล็กซ์ วินเซนท์ รับบท แอนดี้ บาร์เคลย์
แบร๊ด ดอร์ริฟ รับบท ชัคกี้ (เสียงพากย์)
คริสติน อลิซ รับบท ไคล์
เจนนี่ อกัตเตอร์ รับบท โจแอนเน่ ซิมป์สัน
เจอร์ริต กราฮัม รับบท พิล ซิมป์สัน
เกรซ ซาบิลสกี้ รับบท เกรซ พูล
แหล่งข้อมูลอื่น

แค้นฝังหุ่น 2 ที่อินเทอร์เน็ตมูวีเดตาเบส
แค้นฝังหุ่น 2 ที่ออลมูวี
แค้นฝังหุ่น 2 ที่รอตเทนโทเมโทส์
แค้นฝังหุ่น 2 ที่บ็อกซ์ออฟฟิศโมโจ
ปลาลิ่น

| ปลาลิ่น |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน Cypriniformes
วงศ์:: วงศ์ปลาตะเพียน Cyprinidae
วงศ์ย่อย:: Xenocyprinae Xenocyprinae
สกุล:: สกุลปลาหัวโต Hypophthalmichthys (Valenciennes, 1844)
สปีชีส์:: Hypophthalmichthys molitrix
ชื่อทวินาม
Hypophthalmichthys molitrix (Valenciennes, 1844)

ชื่อพ้อง
 Leuciscus molitrix Valenciennes, 1844  Leuciscus hypophthalmus Richardson, 1845   Cephalus mantschuricus Basilewsky, 1855  Onychodon mantschuricus (Basilewsky, 1855)  Abramocephalus microlepis Steindachner, 1869  Hypophthalmichthys dabryi Guichenot, 1871  Hypophthalmichthys dybowskii Herzenstein, 1888
ปลาลิ่น หรือ ปลาเกล็ดเงิน หรือ ปลาหัวโต หรือ ลิ่นฮื้อ (จีนตัวย่อ: 鲢鱼; จีนตัวเต็ม: 鰱魚; เพ็งอิม: ling5 he5, หลิ่งฮื้อ) เป็นปลาน้ำจืดชนิดหนึ่ง มีชื่อวิทยาศาสตร์ว่า Hypophthalmichthys molitrix ในวงศ์ปลาตะเพียน (Cyprinidae) มีส่วนหัวโต ตาเล็กอยู่ต่ำกว่ามุมปาก ปากและข้างแก้มกว้าง ครีบหลังเล็กอยู่ประมาณกึ่งกลางลำตัว ครีบก้นเล็ก ครีบหางเว้าลึก เกล็ดเล็กแบบขอบเรียบ ด้านท้องเป็นสันแคบ ตัวมีสีเงินคล้ำที่ด้านหลัง และสีเงินแวววาวที่ด้านท้อง หัวมีสีคล้ำอมแดงหรือสีเนื้อ ครีบมีลักษณะสีจาง
มีขนาดโตเต็มที่ประมาณ 30-50 เซนติเมตร พบใหญ่สุด 105 เซนติเมตร หนักได้ถึง 50 กิโลกรัม เป็นปลาพื้นเมืองของจีนแผ่นดินใหญ่มีถิ่นกำเนิดในแม่น้ำฮวงโหและแม่น้ำอื่น ๆ ที่อยู่ใกล้เคียงกัน เป็นปลาที่ชาวจีนนิยมบริโภคเพราะมีรสชาติดีแม้ว่าจะมีก้างเยอะก็ตาม
ปัจจุบัน นิยมเลี้ยงในบ่อและถูกปล่อยลงในแหล่งน้ำที่ถูกสร้างขึ้น เช่น บ่อปลาในโครงการต่าง ๆ ของกรมประมงหรือหมู่บ้านหรืออ่างเก็บน้ำ โดยให้ปลาลิ่นกินเศษอาหารและแพลงก์ตอนจากการกินพืชจำพวกหญ้า และมูลจากปลาชนิดอื่น เช่น ปลาไน (Cyprinus carpio) เป็นต้น ขยายพันธุ์ได้ด้วยการผสมเทียมเท่านั้น ไม่พบการแพร่พันธุ์เองในแหล่งน้ำธรรมชาติของไทย ถูกนำเข้ามาในประเทศในปี พ.ศ. 2465 - พ.ศ. 2475 โดยถูกนำเข้ามาพร้อมกับชาวจีนทางเรือสำเภา และต่อมากรมประมงและคณะประมง มหาวิทยาลัยเกษตรศาสตร์ได้ทำการทดลองผสมเทียมขึ้นจนสำเร็จจนถึงปัจจุบัน
แหล่งข้อมูลอื่น

Species Profile - Silver Carp (Hypophthalmichthys molitrix), National Invasive Species Information Center, United States National Agricultural Library  lists general information and resources for silver carp.
Facts About Invasive Bighead and Silver Carps, United States Geological Survey
Asian Carps of the Genus Hypophthalmichthys (Pisces, Cyprinidae) ― A Biological Synopsis and Environmental Risk Assessment
| --- | --- |
การแยกแยะหน่วยอนุกรมวิธาน:  Wikidata: Q76115  Wikispecies: Hypophthalmichthys molitrix  ADW: Hypophthalmichthys_molitrix  BioLib: 15625  BOLD: 152848  EoL: 220327  FishBase: 274  GBIF: 2362473  iNaturalist: 128274  IRMNG: 11305206  ITIS: 163691  IUCN: 166081  NBN: NHMSYS0000544682  NCBI: 13095  NZOR: 37ebb8cb-bcfd-40f7-b247-5c1e663a11bf  WoRMS: 154319 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล
เวตาล

พระวิกรมาทิตย์และเวตาล
เวตาล (สันสกฤต: वेताल) เป็นอมนุษย์จำพวกหนึ่ง คล้ายค้างคาวผี ในปรัมปราคติของฮินดู เวตาลอยู่ในจำพวกมรุตคณะ เป็นบุตรนางอทิติ เป็นผู้ตามพระรุทระเป็นเจ้าแลนางภัทรา ดำรงอยู่เป็นภูตที่อาศัยในซากศพผู้อื่นในตอนกลางวัน ศพเหล่านี้อาจใช้เป็นเครื่องมือเพื่อการเดินทาง เพราะขณะที่เวตาลอาศัยอยู่นั้น ซากศพจะไม่เน่า แต่เวตาลอาจออกจากศพเพื่อหากินในตอนกลางคืน ไปตามหนอง ตามพุ่มไม้ ตามป่ารกแลป่าที่มืดอับ บางทีไปกับลมพายุแลฟ้ามัว เวลาเที่ยวจะเป็นเวลากลางคืนสงัดในพจนานุกรมฉบับราชบัณฑิตยสถาน พ.ศ. 2542 กล่าวไว้ว่า "เวตาล คือ ผีจำพวกหนึ่ง ชอบสิงอยู่ในป่าช้า"
เวตาลมักจะปรากฏรูปร่างเป็นมนุษย์ แต่มือและเท้าหันกลับไปทางด้านหลัง นัยน์ตาเป็นสีลานแกมเขียว มีเส้นผมตั้งชันทั้งศีรษะ มือขวาถือไม้เท้า มือซ้ายถือหอยสังข์ ขณะเมื่อมาปรากฏตัวจะนุ่งห่มเสื้อผ้าสีเขียวทั้งชุด นั่งมาบนเสลี่ยง บางคราวก็ขี่ม้า มีภูตบริวารถือคบเพลิงแวดล้อมโดยรอบ และส่งเสียงโห่ร้องกึกก้อง
ลักษณะของเวตาล

ลักษณะของเวตาลที่กล่าวถึงในนิทานและตำนานต่างๆ มีต่างกัน ดังนี้
กถาสริตสาคร กล่าวว่า "เวตาลมีกลิ่นเหมือนเนื้อโสโครก บินไปบินมา ดำเหมือนกลางคืน แข่งคู่กันกับควันอันเป็นกลุ่มขึ้นจากไฟเผาศพ"
นิทานเวตาลของ น.ม.ส. กล่าวว่า รูปร่างคล้ายค้างคาว สูงประมาณ 2 ถึง 3 ฟุต กว้างฟุตครึ่ง หนาตั้งแต่อกถึงหลังครึ่งฟุตถึง 1 ฟุต หางสั้นเหมือนหางแพะ ผมขนหัวยาวแลดก ขนที่ยาวแลยืดเหยียด หัวกลม หน้ารูปไข่ ตากลมแลถลน จมูกยาวเป็นขอเหมือนปากเหยี่ยวปากอ้า แก้มตอบ คางแลขาตะไกรกว้าง ฟันเป็นส้อม แขนแลมือสั้น ขาสั้น ท้องพลุ้ย เล็บคม ปีกมีแรงมาก รูปเป็นค้างคาวตัวใหญ่เกาะห้อยหัวลืมตา สีตาเป็นสีน้ำตาลเจือเขียว ขนสีน้ำตาล หน้าสีน้ำตาล ตัวผอมเห็นโครง เมื่อจับเข้าก็เย็นชืดแลเหนียวคล้าย ๆ งู
Penzer, VII บรรยายว่า "มีกายดำชะลูด อีกทั้งมีคอดังอูฐ ใบหน้าละม้ายช้าง แลแข้งขาดุจกระทิง ดวงตาเหมือนนกเค้าแมว"
เวตาลในตำนาน

ตามตำนานของชาวฮินดูกล่าวว่าเวตาลนั้นเป็นวิญญาณร้ายที่วนเวียนอยู่ตามสุสาน และคอยเข้าสิงอยู่ในซากศพต่างๆ มันจะทำร้ายมนุษย์ที่เข้าไปรบกวน เหยื่อของเวตาลจะถูกเข้าสิง ทำให้มือและเท้าหันไปข้างหลังเสมอ เวตาลยังทำให้ผู้คนเป็นบ้า ฆ่าเด็ก และแท้งลูก แต่เวตาลยังมีข้อดี คือมันจะคอยดูแลหมู่บ้านของมันเอง
เวตาลนั้นเป็นวิญญาณร้าย คอยทำร้ายบุคคลที่ลูกหลานไม่ยอมทำพิธีศพให้พ่อแม่ ด้วยเหตุนี้ พวกเขาจึงถูกกักอยู่ในแดนสนธยา ระหว่างการดำรงอยู่ด้วยชีวิต และการดำรงอยู่หลังมีชีวิต (หลังความตาย) ปิศาจเหล่านี้อาจได้รับอามิสด้วยเครื่องเซ่นหรือถูกขับให้ตกใจด้วยมนตร์ เวตาลอาจหลุดพ้นจากสภาพปิศาจได้หากการทำพิธีศพของตน แต่เมื่อเป็นปิศาจแล้ว ก็ไม่สามารถพ้นจากกฎแห่งเวลาและเทศะ พวกมันจะมีความรู้ประหลาดเกี่ยวกับอดีต ปัจจุบัน และอนาคต และหยั่งรู้สึกถึงใจตน ดังนั้นหมอผีจำนวนมากจีงพยายามดั้นด้นเสาะหาเวตาล และควบคุมเอาไว้ใช้เป็นทาส
ครั้งหนึ่งหมอผีกราบทูลให้พระเจ้าวิกรมาทิตย์ไปจับเวตาล ซึ่งอาศัยอยู่บนต้นไม้ (ต้นอโศก) ในใจกลางสุสาน วิธีเดียวที่จะจับเวตาลได้ก็คือ ต้องทำอย่างเงียบ ๆ และห้ามปริปากพูดสิ่งใด มิฉะนั้นเวตาลจะหนีกลับไปได้
อย่างไรก็ตาม ทุกครั้งที่พระเจ้าวิกรมาทิตย์จับเวตาลได้ มันจะหลอกล่อพระองค์โดยเล่านิทานให้ฟังเรื่องหนึ่ง ซึ่งจะจบด้วยคำถาม และพระองค์ก็อดรนทนไม่ได้ ต้องตอบคำถามนั้นทุกครั้งไป ทำให้เวตาลหนีกลับไปยังต้นไม้ได้ดังเดิม เรื่องราวเกี่ยวกับเวตาลนั้นรวบรวมไว้เรียกว่า "เวตาลปัญจวิงศติ" (หรือ นิทานเวตาล 25 เรื่อง) รวมอยู่ใน หนังสือกถาสริตสาคร ของนักปราชญ์อินเดียชื่อโสมเทวะ
ดูเพิ่ม

นิทานเวตาล
ลิลิตเพชรมงกุฎ
วิ่งสู้ฟัด 2

| วิ่งสู้ฟัด 2 |
| --- | --- |
โปสเตอร์ดีวีดีภาพยนตร์
กำกับ: Jackie Chan
เขียนบท: Jackie Chan Edward Tang
อำนวยการสร้าง: Raymond Chow Leonard Ho
นักแสดงนำ: Jackie Chan Maggie Cheung Charlie Cho
กำกับภาพ: Chu Chang Yao
ดนตรีประกอบ: J. Peter Robinson Yiu-Cho Cheung
ผู้จัดจำหน่าย: Golden Harvest Fortune Star นนทนันท์ เอ็นเตอร์เทนเม้นท์ (ไทย)
วันฉาย: 20 สิงหาคม , ค.ศ. 1988
ความยาว: 101 min. (Hong Kong) 122 min. (DVD) 92 min. (US)
ประเทศ: Hong Kong
ภาษา: Cantonese
ก่อนหน้านี้: วิ่งสู้ฟัด
ต่อจากนี้: วิ่งสู้ฟัด 3
วิ่งสู้ฟัด 2 (อังกฤษ:Police story 2) เป็นภาพยนตร์แนวแอกชั่น-ตลก ภาคต่อจาก วิ่งสู้ฟัด ออกฉายเมื่อวันที่ 20 สิงหาคม ค.ศ. 1988 นำแสดงโดย เฉินหลง,จาง ม่านอวี้ ซึ่งเรื่องนี้เป็นภาพยนตร์ภาคสองในภาพยนตร์ซีรีส์ชุด วิ่งสู้ฟัด โดยมีภาพยนตร์ภาคต่อคือ วิ่งสู้ฟัด 3
เนื้อเรื่องย่อ

แทนที่จะได้รับความดีความชอบที่จับตัวเจ้าพ่อค้ายาอย่างจูถาวได้ เฉินเจียจี๋กลับโดนย้ายไปเป็นตำรวจจราจรเพราะบ้าระห่ำของเขาในการจับกุมจูถาวทำให้กรมตำรวจต้องจ่ายค่าเสียหายที่เกิดขึ้นทั้งหมด แต่หลังจากการระเบิดที่ห้างสรรพสินค้า เจียจี๋ถูกเรียกตัวกลับมาทำงานในหน่วยอีกครั้ง เพราะการระเบิดในครั้งนี้เป็นฝีมือของคนร้ายที่ต้องให้เฉินเจียจี๋เท่านั้นจัดการ
แหล่งข้อมูลอื่น

วิ่งสู้ฟัด 2 ที่อินเทอร์เน็ตมูวีเดตาเบส
วิ่งสู้ฟัด 2 ที่ออลมูวี
วิ่งสู้ฟัด 2 ที่รอตเทนโทเมโทส์
Cropping aspect ratio on HKL DVD from Cinedie
DVD Comparison from Rewind
Asian DVD Guide Discussion เก็บถาวร 2007-03-11 ที่ เวย์แบ็กแมชชีน
พิมพา พรศิริ

| พิมพา พรศิริ |
| --- | --- |
เกิด: นิตยา สุภาพ 13 มกราคม พ.ศ. 2512 (55 ปี) บ้านกันกง ตำบลละหาน อำเภอจัตุรัส จังหวัดชัยภูมิ ประเทศไทย
อาชีพ: นักร้อง นักแสดง
ผลงานเด่น: น้ำตาเมียซาอุ (2529) ยอดขาย 2 ล้านกว่าตลับในยุคนั้น  สาวหมอลำจำได้ (2529)   ตามหาสามี   ทนหนาวไม่ไหว พิมพาไถนาคืน   รักหนุ่มเร่หนัง   นกเอี้ยงโมง   อยากให้มีวันนั้นวันเดียว อีสานเขียว (2530)   สาวหมอลำสะอื้น   สาวติ๋มโดดตึก   สงสารลูก หมอลำประยุกต์ (2531)  หมอลำลำแคน   หนีพ่อเพราะรักพี่ ชีวิตลิเก   ไปกินเลี้ยงไปกินเหล้า   ตำบักหุ่ง   เจ็บแต่สวน หัวใจฮำฮอน   สงสารแฟนเก่า    อายเข็มนาฬิกา รักมั่นคง   ถามทำไม   สาวใหญ่สิลงคาน
อาชีพทางดนตรี
แนวเพลง: ลูกทุ่ง หมอลำ
ช่วงปี: พ.ศ. 2529 - ปัจจุบัน
ค่ายเพลง: เมโทร แผ่นเสียง-เทป (1981) .ท็อปไลน์มิวสิค. อาร์สยาม
 นักดนตรี
พิมพา พรศิริ ชื่อเล่น หนูแดง เป็นนักร้องแนวหมอลำที่มีชื่อเสียงในยุค 2530 มีน้ำเสียงเป็นเอกลักษณ์ พ.ศ. 2530 มีผลงานเพลงกว่า 70 ชุด ผลงานที่สร้างชื่อเสียงคือเพลงน้ำตาเมียซาอุ ซึ่งได้รับรางวัลผู้ขับร้องเพลงลูกทุ่งดีเด่นเนื่องในงาน "กึ่งศตวรรษเพลงลูกทุ่งไทย ภาค 2" ประจำปี พ.ศ. 2534 จัดโดยคณะกรรมการวัฒนธรรมแห่งชาติ (ในขณะนั้น) และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ประวัติ

พิมพา เกิดวันที่ 13 มกราคม พ.ศ. 2512 บ้านกันกง ตำบลละหาน อำเภอจัตุรัส จังหวัดชัยภูมิ เป็นบุตรีของนายเพชร-นางทองอินทร์ สุภาพ
จบการศึกษาในระดับมัธยมศึกษาตอนปลาย และเคยเรียนชั้น ปวช ที่วิทยาลัยเทคนิคชัยภูมิ ถึงระดับชั้น ปวช 2 แล้วเริ่มมีชื่อเสียง จึงหยุดพักการเรียนไว้เพื่อไปเป็นนักร้องอาชีพจริงจัง จนได้รับฉายาจากสื่อว่าเป็นนักร้องเสียงมหัศจรรย์เนื่องจากมีน้ำเสียงที่เป็นเอกลักษณ์เฉพาะตัว
พิมพาเริ่มมีชื่อเสียงตั้งแต่อายุ 16 ปี เคยลงทุนทำเพลงเองแต่ไม่ประสบความสำเร็จ
ผลงาน > อัลบั้มเพลง

น้ำตาเมียซาอุ (เมโทร)
พิมพาไถ่นาคืน (เมโทร)
รักหนุ่มเร่หนัง (เมโทร)
อีสานเขียว (เมโทร)
เสียงใสใสของพิมพา (เมโทร)
อยากให้มีวันนั้นวันเดียว (เมโทร)
สาวติ๋มโดดตึก (เมโทร)
หมอลำประยุกต์ (เมโทร)
หมอลำประยุกต์ 2 (เมโทร)
หมอลำประยุกต์ 3 (เมโทร)
รูปขึ้นรา (เมโทร)
ภาษารักสอนครู (เมโทร)
ถึงหลอกก็รัก (เมโทร)
เสียงสะท้อนจากสาวไทย (เมโทร)
พิมพาลีลา 2 (เมโทร)
ชีวิตลิเก (เมโทร)
หนีพ่อเพราะรักพี่ (เมโทร)
โกรธฉันทำไม (เมโทร)
เบรกรถเบรกรัก (เมโทร)
สาวหมอลำรอรัก (เมโทร)
คู่รักคู่รส (ร่วมกับ ไวพจน์ เพชรสุพรรณ) (เมโทร)
เถิดเทิงสงกรานต์ (เมโทร)
เทศกาลพื้นบ้านไทย (เมโทร)
สาบานต่อลำโขง (เมโทร)
หนุ่มนาแล้งสาวนาท่วม (ร่วมกับ ธนา พาโชค) (เมโทร)
หนุ่มนาข้าวสาวนาเกลือ (ร่วมกับ เฉลิมพล มาลาคำ) (เมโทร)
หมอลำลำแคน (เมโทร)
หวานแหวว 1 (เมโทร)
หวานแหวว 2 (เมโทร)
หวานแหวว 3 (เมโทร)
สวัสดีปีใหม่ สงกรานต์ (เมโทร)
พิมพามาใหม่ (ท็อปไลน์)
เจอกันวันทอดเทียน (ท็อปไลน์)
ตำบักหุ่ง (ท็อปไลน์)
ไปกินเลี้ยงไปกินเหล้า (ท็อปไลน์)
ถูกเลิกจ้าง (ท็อปไลน์)
หัวใจฮำฮอน (2544) (นพพงศ์ อินเตอร์เนชั่นแนล)
อายนาฬิกา (2545) (นพพงศ์ อินเตอร์เนชั่นแนล)
อีสานแด๊นซ์ แอโรบิค 2 ลีลา (2546) (ใหญ่ อยุธยา)
หนูแดงค่ะ (2547) (ใหญ่ อยุธยา)
ลูกทุ่งแด๊นซ์ แอโรบิค 2 ลีลา (2548) (ใหญ่ อยุธยา)
สะตอพิมพา ฝักที่ 1 (ใหญ่ อยุธยา)
สะตอพิมพา ฝักที่ 2 (ใหญ่ อยุธยา)
สะตอพิมพา ฝักที่ 3 (ใหญ่ อยุธยา)
มากกว่าคำขอโทษ (2549) (ใหญ่ อยุธยา)
สะตอแด๊นซ์ แอโรบิค 2 ลีลา (ใหญ่ อยุธยา)
ผลงาน > Single

สาวใหญ่สิลงคาน (อัลบั้ม ซุปตาร์อีสาน) (2558) (อาร์สยาม)
เขามาเอาคืน (2565) (ภูไทเร็คคอร์ด)
ผลงาน > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2551 | ดาวจรัสฟ้า | ช่อง 3 | ราตรี ศิริพร | คู่กับ ศานติ สันติเวชกุล (รับเชิญทั้งคู่) |
| 2564 | สูตรรักแซ่บอีหลี | ช่องวัน | แม่ของจ่อย,ก้องภพ | รับเชิญ |
| 2565 | ทายาทพันธุ์ข้าวเหนียว | ช่องวัน | แม่แสงดาว สุขวงศ์ |  |
| 2565 | ซิ่นลายโส้ | ช่องวัน | แม่ชีคำเสาร์ สานธรรม |  |
| 2567 | ลิเกหมอลำ | ช่องวัน | แม่ใหญ่สร้อย | รับเชิญ |
| 2567 | มนต์รักกันตรึม | ช่องวัน | แม่ดวงแข |  |
| 2568 | ผาแดงนางไอ่ | ช่องวัน |  |  |
ผลงาน > ภาพยนตร์

มนต์เพลงลูกทุ่ง เอฟ.เอ็ม. (2545)
รางวัล

ประกาศเกียรติคุณผลงานดีเด่นเป็นมรดกแก่วงการเพลงลูกทุ่งไทย ในฐานะผู้ขับร้องเพลง "น้ำตาเมียซาอุ" ในงาน "กึ่งศตวรรษเพลงลูกทุ่งไทย ภาค ๒" ประจำปี ๒๕๓๔ ซึ่งจัดขึ้นโดยคณะกรรมการวัฒนธรรมแห่งชาติ และเข้ารับรางวัลพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ภัทรวดี เหลาสา

| ภัทรวดี เหลาสา |
| --- | --- |

สารนิเทศภูมิหลัง
เกิด: 15 กันยายน พ.ศ. 2541 (26 ปี) ภัทรวดี เหลาสา กรุงเทพมหานคร ประเทศไทย
อาชีพ: นักแสดง
ปีที่แสดง: 2556–ปัจจุบัน
ผลงานเด่น: • องค์หญิงวิไลกัลยา – ตำนานสมเด็จพระนเรศวรมหาราช เดอะซีรีส์ (2560)
สังกัด: โมโน 29
ภัทรวดี เหลาสา (ชื่อเล่น: ถุงแป้ง) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตำนานสมเด็จพระนเรศวรมหาราช เดอะซีรีส์" รับบทเป็น วิไลกัลยา